ai4bharat/Pralekha huggingface dataset:
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
దేశంలో ఏవియన్ ఇన్ఫ్లూయింజా యొక్క స్థితి
జనవరి 17 2021 వరకు పౌల్ట్రీలో ఏవియన్ ఇన్ఫ్లూయింజా కేసులు మండ్సౌర్ జిల్లాలోని సెంట్రల్ పౌల్ట్రీ డెవలప్మెంట్ ఆర్గనైజేషన్ , మహారాష్ట్ర ముంబై, మరియు ఖేడా రోడ్ వద్ద పౌల్ట్రీలో నిర్ధారించబడ్డాయి.
ఇంకా ఏవియన్ ఇన్ఫ్లూయింజా కేసులు పన్నా, సాంచి, రైసన్, బాలాఘాట్, మరియు మధ్యప్రదేశ్ లోని షియోపూర్  మరియు మాండ్సౌర్  జిల్లాల పక్షులలో నిర్ధారించబడింది; ఛత్తీస్గఢ్లోని బస్తర్  మరియు దంతేవాడ  జిల్లాలు కేసులు ఉన్నాయి; ఉత్తరాఖండ్ లోని హరిద్వార్ మరియు లాన్స్ డౌన్ అటవీ శ్రేణిల్లోని కాకి నమూనాల్లో గుర్తించబడ్డాయి.
వీటితో పాటు ఢిల్లీలోని రోహినిలోని హెరాన్ నమూనాలో ఏవియన్ ఇన్ఫ్లూయింజా పాజిటివ్ నిర్ధారణ అయింది.
మహారాష్ట్రలో ఆర్ఆర్టిలను మోహరించారు. సిపిడిఓ, ముంబైతో సహా అన్ని ప్రభావిత కేంద్రాలలో పౌల్ట్రీ పక్షులను చంపడం జరుగుతోంది. ఇంకా, మధ్యప్రదేశ్లో ఆర్ఆర్టిలను మోహరించారు. హర్యానా కేంద్రంగా పౌల్ట్రీని తొలగించడం కొనసాగుతోంది.
నేడు, రాజస్థాన్ మరియు గుజరాత్ నుండి పరీక్షించిన నమూనాలు ఏఐ నెగిటివ్గా నిర్ధారణ అయ్యాయి.
దేశంలోని ప్రభావిత ప్రాంతాల్లో పరిస్థితిని పర్యవేక్షించడానికి ఏర్పాటు చేసిన కేంద్ర బృందం బాధిత ప్రాంతాలను సందర్శించి ఎపిడెమియోలాజికల్ అధ్యయనాలు నిర్వహిస్తోంది.
వ్యాధి నిర్దారణ కాని ప్రాంతాల్లో పౌల్ట్రీ మరియు పౌల్ట్రీ ఉత్పత్తుల అమ్మకాలపై నిషేధం విధించాలన్న నిర్ణయాలను పునరాలోచించాలని అలాగే ప్రభావితం కానీ ప్రాంతాలు/ రాష్ట్రాల నుండి లభించే అమ్మకాలను అనుమతించాలని రాష్ట్రాలు విజ్ఞప్తి చేశాయి. బాగా వండిన కోడి మరియు గుడ్ల వినియోగం మానవులకు సురక్షితం. ఇంకా, వినియోగదారులు అశాస్త్రీయమైన మరియు గందరగోళానికి దారితీసే నిరాధారమైన పుకార్లను నమ్మవద్దు. వాటి కారణంగా ఇప్పటికే కోవిడ్ 19 పాండమిక్ లాక్డౌన్ ద్వారా ప్రభావితమైన పౌల్ట్రీ మరియు గుడ్డు మార్కెట్లను మాత్రమే కాకుండా పౌల్ట్రీ మరియు మొక్కజొన్న రైతులను కూడా ప్రతికూలంగా ప్రభావితం చేస్తాయి.
పక్షుల అసాధారణ మరణాలను నివేదించడానికి మహారాష్ట్ర పశుసంవర్ధక శాఖ రైతులకు టోల్ ఫ్రీ హెల్ప్లైన్ నంబర్ను ప్రారంభించింది. డిపార్ట్మెంటల్ అధికారులు మరియు సాధారణ ప్రజల కోసం రాష్ట్ర ప్రభుత్వం సవరించిన ఏవియన్ ఇన్ఫ్లుఎంజా కార్యాచరణ ప్రణాళిక 2021 కు అనుగుణంగా ఏవియన్ ఇన్ఫ్లుఎంజాపై అవసరమైన సమాచారాన్ని ఉంచారు. వ్యాధి యొక్క వ్యాప్తిని తనిఖీ చేయడానికి "ప్రభావిత ప్రాంతం" మొదలైన వాటికి సంబంధించి అవసరమైన నోటిఫికేషన్లు ఇప్పటికే రాష్ట్రంలో జారీ చేశారు.
బర్డ్ ఫ్లూ యొక్క సంఘటనలను వెంటనే తెలియజేసేందుకు, జంతువుల సంక్రమణ మరియు అంటు వ్యాధుల నివారణ మరియు నియంత్రణ చట్టం 2009 ప్రకారం ఇవ్వబడిన అధికారాల వినియోగం, రాష్ట్ర ప్రభుత్వం జిల్లా కలెక్టర్లకు వారి స్థానిక అధికార పరిధిలో ఏవియన్ ఇన్ఫ్లుఎంజా నివారణ, నియంత్రణ మరియు నిర్మూలన కోసం అవసరమైన అన్ని అధికారాలను అప్పగించింది.
సంబంధిత శాఖ సలహాలను అనుసరించి వార్తాపత్రిక ప్రకటనలు, సోషల్ మీడియా ప్లాట్ఫాంల ద్వారా రాష్ట్రాలు అవగాహన కల్పించే కార్యకలాపాలను చేపడుతున్నాయి. అలాగే, ఏవియన్ ఇన్ఫ్లుఎంజా గురించి అవగాహన కల్పించడానికి మరియు పరిస్థితిని ఎలా ఎదుర్కోవాలో నిరంతర ప్రయత్నాలు వివిధ మీడియా వేదికలతో పాటు ట్విట్టర్ మరియు ఫేస్బుక్ హ్యాండిల్స్ వంటి సోషల్ మీడియా వేదికగా సాధారణ ప్రజలలో పంచుకుంటున్నాయి.
ప్రధాన మంత్రి కార్యాలయం
రక్తదాన అమృత్ మహోత్సవ్ లో రక్త దాతల ను ప్రశంసించిన ప్రధాన మంత్రి
ప్రపంచ రక్తదాత దినం సందర్భం లో రక్త దాతలను మరియు రక్తదాన అభియాన్ ను ప్రధాన మంత్రి శ్రీ నరేంద్ర మోదీ ప్రశంసించారు.
ఆరోగ్య మంత్రిత్వ శాఖ ఒక సందేశం లో ‘‘రక్తాన్ని, ప్లాజ్ మా ను ఇవ్వండి, జీవన దాత కండి, తరచు గా ఈ పని ని చేస్తూ ఉండండి’’ అనే సందేశాన్ని ప్రచారం చేయడం తో పాటు గా ప్రపంచ రక్తదాత దినాన్ని దేశం అంతటా ఎంతో ఉత్సాహం తో జరుపుకోవడమైందని తెలిపింది. ‘రక్తదాన అమృత్ మహోత్సవ్’ లో భాగం గా వేరు వేరు చోటుల లో రక్తదాన శిబిరాల లో రక్తదాతల ను గౌరవించినట్లు పేర్కొంది.
ప్రధాన మంత్రి ఒక ట్వీట్ లో -
‘‘రక్తదాతలందరి ని నేను అభినందిస్తున్నాను. వారి ఈ యొక్క పరోపకారం తో లెక్కలేనంత మంది ప్రాణాల ను కాపాడవచ్చును. ఇది భారతదేశం లో సేవ కు మరియు కరుణ కు కట్టబెడుతున్న మర్యాద ను చాటిచెబుతున్నది.’’ అని పేర్కొన్నారు.
ప్రధాన మంత్రి కార్యాలయం
"మన్-కీ-బాత్" కార్యక్రమం కోసం సమాచారాన్ని ఆహ్వానించిన - ప్రధానమంత్రి
2023 జూన్, 18వ తేదీన ప్రసారం కానున్న "మన్-కీ-బాత్" కార్యక్రమానికి ప్రధానమంత్రి శ్రీ నరేంద్ర మోదీ ప్రజల నుండి సమాచారాన్ని ఆహ్వానించారు.
ఈ మేరకు సామాజిక మాధ్యమం ద్వారా ప్రధానమంత్రి ఒక ట్వీట్ చేస్తూ,
"ఈ నెల # మన్-కీ-బాత్ కార్యక్రమం జూన్, 18వ తేదీ ఆదివారం ప్రసారమవుతుంది. ఇందుకోసం మీ ఆలోచనలను స్వీకరించడం ఎల్లప్పుడూ నాకు ఆనందంగా ఉంటుంది. మీ సందేశాలను నమో యాప్, మైగౌ లో తెలియజేయండి, లేదా, 1800-11-7800 కి ఫోన్ చేయడం ద్వారా మీ సందేశాన్ని రికార్డ్ చేయండి.
https://www.mygov.in/group-issue/inviting-ideas-mann-ki-baat-prime-minister-narendra-modi-25th-june-2023/?target=inapp&type=group_issue&nid=340041" అని పేర్కొన్నారు.
(
ప్రధాన మంత్రి కార్యాలయం
స్వాతంత్య్ర సమర యోధుడు శ్రీ వి.ఒ. చిదంబరమ్ పిళ్ళై జయంతి సందర్భం లో ఆయనకు శ్రద్ధాంజలి ఘటించిన ప్రధాన మంత్రి
స్వాతంత్య్ర సమర యోధుడు శ్రీ వి.ఒ. చిదంబరమ్ పిళ్ళై జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని సమర్పించారు.
ప్రధాన మంత్రి ఒక ట్వీట్ లో -
‘‘మహనీయుడు శ్రీ వి.ఒ. చిదంబరమ్ పిళ్ళై జయంతి సందర్భం లో ఆయన కు ఇదే శ్రద్ధాంజలి. స్వాతంత్య్ర పోరాటాని కి ఆయన అందించినటువంటి గొప్ప తోడ్పాటు కు గాను మన దేశ ప్రజలు ఆయన కు రుణపడి ఉన్నారు. ఆర్థిక ప్రగతి కి మరియు స్వయం సమృద్ధి కి ఆయన ఎనలేని ప్రాధాన్యాన్ని కట్టబెట్టారు. ఆయన ఆదర్శాలు మనకు ఈనాటికీ ప్రేరణ ను అందిస్తూనే వస్తున్నాయి.’’ అని పేర్కొన్నారు.
ప్రధాన మంత్రి కార్యాలయం
కీర్తిశేషులు షేక్ ముజీబుర్ రహమాన్ జయంతి నాడు ఆయన కు శ్రద్ధాంజలి ఘటించిన ప్రధాన మంత్రి
బంగబంధు కీర్తిశేషులు షేక్ ముజీబుర్ రహమాన్ జయంతి నాడు ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ఘటించారు.
‘‘స్వాతంత్య్రం, మానవ హక్కుల పక్షం వహించిన బంగబంధు కీర్తిశేషులు షేక్ ముజీబుర్ రహమాన్ కు ఆయన జయంతి నాడు ఇదే నా హృదయపూర్వక శ్రద్ధాంజలి. ఆయన భారతీయుల కు కూడా ఒక కథానాయకుడు గా ఉన్నారు. చరిత్రాత్మకమైన #MujibBorsho ఉత్సవాల లో పాలుపంచుకోవడం కోసం ఈ నెల లో బాంగ్లాదేశ్ ను సందర్శించనుండడం నాకు గౌరవప్రదమైనటువంటి విషయం అవుతుంది’’ అని ప్రధాన మంత్రి అన్నారు.
My heartfelt homage to Bangabandhu Sheikh Mujibur Rahman, a champion of human rights and freedom, on his birth anniversary. He is a hero for all Indians too. It will be my honour to visit Bangladesh later this month for the historic #MujibBorsho celebrations.
(
ప్రధాన మంత్రి కార్యాలయం
శ్రీలంక అధ్యక్షుడికి కృతజ్ఞతలు తెలిపిన ప్రధానమంత్రి శ్రీ నరేంద్రమోదీ
కోవిడ్-19 అత్యవసర నిధికి తమ సహాయాన్ని ప్రకటించినందుకు శ్రీలంక అధ్యక్షుడు శ్రీ గొటబవ రాజపక్షకు ప్రధానమంత్రి శ్రీ నరేంద్రమోదీ కృతజ్ఞతలు తెలిపారు.
సార్క్ కోవిడ్ -19 అత్యవసర సహాయనిధికి 5 మిలియన్ డాలర్ల సహాయాన్ని ప్రకటించినందుకు శ్రీలంక అధ్యక్షుడు గొటబవ రాజపక్ష కు ధన్యవాదాలు. ఈ వ్యాధిపై జరిపే గట్టి పోరాటంలో మనమధ్య సహకారం మరింతగా కొనసాగగలదని ప్రధానమంత్రి అన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 212.75 కోట్ల డోసులు  అందించారు
గత 24 గంటల్లో 22,40,162 డోసులు అందించారు
దేశవ్యాప్త క్రియాశీల కేసుల సంఖ్య 59,210
మొత్తం కేసుల్లో క్రియాశీల కేసులు 0.13%
ప్రస్తుత రికవరీ రేటు 98.68%
గత 24 గంటల్లో 9,685 మంది కోలుకున్నారు. దీంతో, కోలుకున్నవారి మొత్తం సంఖ్య 4,38,55,365 కు పెరిగింది.
గత 24 గంటల్లో 6,168 కొత్త కేసులు నమోదయ్యాయి.
రోజువారీ పాజిటివిటీ రేటు 1.94%
వారపు పాజిటివిటీ రేటు 2.51%
గత 24 గంటల్లో చేసిన 3,18,642 కొవిడ్ పరీక్షలతో కలిపి ఇప్పటివరకు 88.64 కోట్ల పరీక్షలు చేశారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ఖగోళశాస్త్ర రంగంలో విజ్ఞానశాస్త్ర పరమైన, సాంకేతిక విజ్ఞాన సంబంధమైన సహకారానికి ప్రోత్సాహాన్ని ఇచ్చేందుకు భారతదేశాని కి, స్పెయిన్ కు మధ్య ఓ అవగాహన పూర్వక ఒప్పందంపై సంతకాలు చేయడానికి ఆమోదం తెలిపిన మంత్రిమండలి
ఖగోళశాస్త్ర రంగంలో విజ్ఞానశాస్త్ర పరమైన, సాంకేతిక విజ్ఞాన సంబంధమైన సహకారాన్ని ప్రోత్సహించడానికి బెంగళూరు లోని ఇండియన్ ఇన్స్ టిట్యూట్ ఆఫ్ ఏస్ట్రోఫిజిక్స్  కు, స్పెయిన్ కు చెందిన ఇన్స్ టిట్యూటో డీ ఏస్ట్రోఫిజికా డీ కానరియాస్ , గ్రానటికాన్, ఎస్.ఎ  లకు మధ్య ఒక అవగాహనపూర్వక ఒప్పందం పై సంతకాలు చేయడాన్ని గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టికి తీసుకు రావడమైంది.
ఈ ఎమ్ఒయు లో భాగం గా చేపట్టే కార్యకలాపాలు ఈ కింది విధంగా ఉన్నాయి:
 కొత్త విజ్ఞాన శాస్త్ర సంబంధ ఫలితాలు;
 నూతన సాంకేతికతలు;
 విజ్ఞానశాస్త్ర పరమైన చర్చలను, శిక్షణను పెంచడం ద్వారా సామర్ధ్యాల నిర్మాణం;
 సంయుక్త విజ్ఞానశాస్త్ర పథకాలు మొదలైనవి.
ఈ ఎమ్ఒయు లో భాగం గా అమలుచేసే సంయుక్త పరిశోధన పథకాలు, శిక్షణ కార్యక్రమాలు, సమ్మేళనాలు, చర్చాసభలు మొదలైన వాటిలో పాలుపంచుకొనేందుకు అర్హులైన శాస్త్రవేత్తలు, విద్యార్థులు, సాంకేతిక నిపుణులు అందరికీ అవకాశాలను ఇవ్వడం జరుగుతుంది. దీనికిగాను విజ్ఞానశాస్త్ర సంబంధ ప్రతిభను, అనుభవాన్ని ఏకైక ప్రాతిపదిక గా తీసుకోనున్నారు. ఈ విధమైన భాగస్వామ్యం లో సెగ్మెంటెడ్ టెలిస్కోప్ టెక్నాలజీస్ ను, అలాగే రోబోటిక్ టెలిస్కోప్ ను అభివృద్ధి చేయడం సహా భవిష్యత్తు లో ఇతర నిర్ధిష్ట సహకారాలకు ఉన్న సంభావ్యతలను లెక్క లోకి తీసుకోవడం జరుగుతుంది.
పార్లమెంటరీ వ్యవహారాలు
రాజ్యాంగ దినోత్సవం, 2022ను జరుపుకున్న పార్లమెంటరీ వ్యవహారాల మంత్రిత్వ శాఖ
భారత రాజ్యాంగాన్ని స్వీకరించిన రోజు స్మృత్యర్దం, రాజ్యాంగ వ్యవస్థాపక పితామహులందించిన సేవలను గుర్తించి, గౌరవించేందుకు భారతదేశ వ్యాప్తంగా సంవిధాన్ దివస్ ను ఉత్సాహంతో, ఉల్లాసంతో జరుపుకున్నారు.
పార్లమెంటరీ వ్యవహారాల మంత్రిత్వ శాఖ కార్యదర్శి నేతృత్వంలో పార్లమెంటరీ వ్యవహారాల శాఖకు చెందిన అధికారులు, ఉద్యోగులు న్యూఢిల్లీలోని పార్లమెంట్ హౌజ్లో భారత రాజ్యాంగ పీఠికను చదివారు.
ఈ జాతీయ కార్యక్రమంలో చురుకుగా పాల్గొన్న పార్లమెంటరీ వ్యవహారాల శాఖ రెండు డిజిటల్ పోర్టళ్ళను పునరుద్ధరించి, తాజా పరిచింది. ఒకటి రాజ్యాంగ పీఠికను ఇంగ్లీషులో చదివేందుకు, రాజ్యాంగంలోని 8వ షెడ్యూల్లో ప్రస్తావించిన 22 భాషలలో చదివేందుకు  మరొకటి భారత రాజ్యాంగం పై ఆన్లైన్ క్విజ్ కోసం . ఈ తాజాపరిచిన, పునరుద్ధరించిన పోర్టళ్ళను పార్లమెంటరీ వ్యవహారాల మంత్రి శ్రీ ప్రహ్లాద్ జోషీ 25.11.2022న ప్రారంభించారు.
ఈ రెండు పోర్టళ్ళలోనూ పాల్గొని, పార్టిసిపేషన్ సర్టిఫికెట్లు పొందేందుకు ప్రజలు భారీ ఎత్తున్న ఆసక్తిని, ఉత్సాహాన్ని చూపుతున్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
డీఎస్టీ కార్యదర్శిగా బాధ్యతలు చేపట్టిన ప్రొఫెసర్ కరాండికర్
ఐఐటీ కాన్పూర్ మాజీ డైరెక్టర్ ప్రొఫెసర్ అభయ్ కరాండీకర్ సైన్స్ అండ్ టెక్నాలజీ  విభాగం నూతన కార్యదర్శిగా బాధ్యతలు స్వీకరించారు. డాక్టర్ రాజేష్ గోఖలే నుంచి ఆయన బాధ్యతలు స్వీకరించారు. ప్రొఫెసర్ కరాండికర్ ఎలక్ట్రికల్ ఇంజినీర్. దేశంలో టెలికమ్యూనికేషన్స్ రంగానికి ఆయన చేసిన కృషికి గాను ఆయన ప్రసిద్ధి చెందారు. ఆయన సరసమైన గ్రామీణ బ్రాడ్బ్యాండ్ కనెక్టివిటీని ప్రారంభించడానికి "పొదుపు 5జీ నెట్వర్క్" భావనను అభివృద్ధి చేశారు. జాతీయ స్థాయి టెలికాం విధానాలలో చేర్చబడిన టెలికాం విధానం మరియు నిబంధనలకు సహకరించారు. అంతేకాకుండా, ఆయన టెలికమ్యూనికేషన్స్పై అనేక గ్లోబల్ స్టాండర్డైజేషన్ కార్యక్రమాలకు సహకారం అందించారు. ఈ తరహా సమూహానికి నాయకత్వం వహిస్తూ అతను టెలికాం స్టాండర్డ్స్ డెవలప్మెంట్ సొసైటీ ఆఫ్ ఇండియా ని స్థాపించడంలో జాతీయ ప్రయత్నానికి నాయకత్వం వహించారు. ఇది వాటాదారుల భాగస్వామ్యంతో టెలికాం కోసం భారతదేశ ప్రమాణాల సంస్థ. ప్రొఫెసర్ కరాండికర్ ఐఐటీ కాన్పూర్ పూర్వ విద్యార్థి, ఐఐటీ బొంబాయిలో తన వృత్తిని ప్రారంభించాడు, తరువాత అతను డీన్  అయ్యారు. ఆ తరువాత ఎలక్ట్రికల్ ఇంజినీరింగ్ విభాగం అధిపతిగా, ఐఐటీ బాంబే రీసెర్చ్ పార్క్ యొక్క మొదటి ప్రొఫెసర్-ఇన్ఛార్జ్ మరియు ఐఐటీ బొంబాయి కేంద్రం కంప్యూటర్ అధినేతగా కూడా వ్యవహిరంచారు. ఆ తర్వాత అతని స్వంత ఆల్మా మేటర్ అయిన IIT కాన్పూర్ డైరెక్టర్గా నియమితులయ్యారు. ఫ్రొఫెసర్ తన సమూహంతో కలిసి 5జీ నెట్వర్క్లలో భాగంగా ఏకీకృత నియంత్రణ మరియు నిర్వహణ ఫ్రేమ్వర్క్లో బహుళ రేడియో యాక్సెస్ టెక్నాలజీస్ ని తీసుకురావడానికి ఎస్డీఎన్ ఆధారిత నిర్మాణాన్ని ఆవిష్కరించాడు. వారు ఎస్డీఎస్, ఆర్ఏఎన్ వర్చువలైజేషన్, పొదుపు 5Gలలో కొన్ని నవల ఫ్రేమ్వర్క్లను ప్రతిపాదించారు. తనతో పాటు తన బృందం అభివృద్ధి చేసిన సాంకేతికతలకు అనేక పేటెంట్ల దాఖలుకు కూడా ప్రొఫెసర్ కరాండికర్ నాయకత్వం వహించారు.
ప్రధాన మంత్రి కార్యాలయం
అహమదాబాద్ లోనిబావ్ లా-బగోదరా హైవే మీద జరిగిన రహదారి దుర్ఘటన లో ప్రాణనష్టం వాటిల్లినందుకుసంతాపాన్ని తెలిపిన ప్రధాన మంత్రి
బాధితుల కుపిఎమ్ఎన్ఆర్ఎఫ్ నుండి పరిహారాన్ని ఆయన ప్రకటించారు
అహమదాబాద్ లోని బావ్ లా-బగోదరా హైవే మీద జరిగిన రహదారి దుర్ఘటన లో ప్రాణనష్టం వాటిల్లినందుకు ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు.
ఈ దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు 2 లక్షల రూపాయల వంతున, మరి ఇదే ప్రమాదం లో గాయపడిన వ్యక్తుల కు 50,000 రూపాయల వంతున ప్రధాన మంత్రి జాతీయ సహాయ నిధి  నుండి పరిహారం గా ఇవ్వడం జరుగుతుందని కూడా ప్రధాన మంత్రి ప్రకటించారు.
ప్రధాన మంత్రి కార్యాలయం ఒక ట్వీట్ లో -
‘‘అహమదాబాద్ జిల్లా లో బావ్ లా - బగోదరా హైవే మీద రహదారి దుర్ఘటన జరిగిన సంగతి తెలిసి బాధపడ్డాను. ప్రియతముల ను కోల్పోయిన కుటుంబాల కు ఇదే నా సంతాపం. ఈ దుర్ఘటన లో గాయపడ్డ వ్యక్తులు త్వరలో పునఃస్వస్థులు అగుదురుగాక. బాధితుల కు చేతనైన అన్ని విధాలు గాను సహాయాన్ని స్థానిక పాలన యంత్రాంగం అందిస్తోంది.
ఈ దుర్ఘటన లో ప్రాణాల ను కోల్పోయిన వ్యక్తుల యొక్క దగ్గరి సంబంధికుల కు పిఎమ్ఎన్ఆర్ఎఫ్ నుంచి 2 లక్షల రూపాయల వంతున పరిహారాన్ని ఇవ్వడం జరుగుతుంది. ఈ ప్రమాదం లో గాయపడ్డ వారికి 50,000 రూపాయల వంతున ఇవ్వడం జరుగుతుంది: ప్రధాన మంత్రి శ్రీ @narendramodi’’ అని తెలిపింది.
(
ప్రధాన మంత్రి కార్యాలయం
చార్టర్డ్ అకౌంటెంట్ల దినోత్సవం సందర్భంగా ప్రధానమంత్రి చార్టర్డ్ అకౌంటెంట్ల కు శుభాకాంక్షలు తెలియజేశారు
చార్టర్డ్ అకౌంటెంట్ల దినోత్సవం సందర్భంగా ప్రధానమంత్రి శ్రీ నరేంద్రమోదీ చార్టర్డ్ అకౌంటెంట్ల కు శుభాకాంక్షలు తెలియజేశారు.
ప్రధానమంత్రి ఈ మేరకు ఒక ట్వీట్ చేస్తూ, "ఆరోగ్యకరమైన మరియు పారదర్శకమైన ఆర్థిక వ్యవస్థను నిర్ధారించడంలో కష్టపడి పనిచేసే మన చార్టర్డ్ అకౌంటెంట్ల సమాజానికి ఒక ప్రధాన పాత్ర ఉంది. దేశానికి వారి సేవలు ఎంతో విలువైనవి. చార్టర్డ్ అకౌంటెంట్ల దినోత్సవం సందర్భంగా శుభాకాంక్షలు. " అని పేర్కొన్నారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
పౌరుల గృహ నిర్బంధాన్ని ట్రాక్ చేసేందుకు సైయం మొబైల్ యాప్ వినియోగిస్తున్న పూణె
గృహ నిర్బంధంలో ఉన్న పౌరులను సమర్థవంతంగా ట్రాక్ చేసేందుకు మరియు వారు నిజంగా ఇంట్లోనే ఉన్నారని నిర్థారించుకోవడానికి, సైయాం అనే మొబైల్ యాప్ ను స్మార్ట్ సిటీస్ మిషన్  కింద పూణె మున్సిపల్ కార్పొరేషన్ అభివృద్ధి చేసింది.
గృహ నిర్బంధంలో ఉన్న పౌరుల పర్యవేక్షణకు సాంకేతిక పరిష్కారాలతో ఉన్నతమైన పరిపాలనా చర్యలను నగర పరిపాలన విభాగం తీసుకుంది. రోజూ ఇంటి నిర్బంధంలో ఉన్న వ్యక్తుల ఫాలో అప్ కోసం ఐదు జోన్లకు ప్రత్యేక బృందాలను నియమించింది. అంతర్జాతీయ పర్యటనల నుంచి ఇటీవల తిరిగి వచ్చిన వ్యక్తులు మరియు కోవిడ్ -19 చికిత్స తీసుకుని డిశ్చార్జ్ అయిన వారిని ఈ బృందాలు తనిఖీ చేస్తాయి. దీని ప్రకారం, బృందాలు వారి ఆరోగ్య స్థితి మరియు వారితో సంబంధం ఉన్న వ్యక్తుల వివరాల పై నిర్బంధ వ్యక్తుల నుంచి నూతన సమాచారాన్ని తీసుకుంటారు. క్వారంటైన్ స్టాంప్ వేయించుకున్న వ్యక్తుల కోసం ప్రత్యేకమైన ఆహారం, మంచం, పాత్రలు, బట్టలు మరియు మరుగుదొడ్లను అందించారా లేదా అనే విషయాన్ని ఈ బృందాలు తనిఖీ చేస్తాయి.
ఇంటి నిర్బంధంలో ఉన్న వారు ఈ యాప్ ను డౌన్ లోడ్ చేశారా లేదా అనే విషయాన్ని కూడా ఈ బృందాలు తనిఖీ చేస్తాయి. మొబైల్ అప్లికేషన్లలో జి.పి.ఎస్. ట్రాకింగ్ ఉంది. తద్వారా నిర్బంధ పౌరులు తమ ఇళ్ళను విడిచిపెట్టినప్పుడల్లా నగర పరిపాలనా విభాగం అప్రమత్తమౌతుంది. అనంతరం స్థానిక్ వార్డ్ లేదా పోలిస్ స్టేషన్ కు సమాచారం వస్తుంది. వెంటనే వారు ఆ కుటుంబాన్ని సందర్శించి పరిస్థితిని పర్యవేక్షిస్తారు.
గృహ నిర్బంధంలో ఉన్న పౌరులందరూ ఈ యాప్ ను డౌన్ లోడ్ చేసి, ఇన్ స్టాల్ చేసుకోమని ఆదేశించారు. ఈ గుర్తించిన పౌరుల పరికరాల్లో జి.పి.ఎస్. ను ఎప్పుడూ ఆన్ లో ఉంచాలని మరియు నిర్బంధం వ్యవధిలో 24 గంటలు మొబైల్ పరికరాన్ని ఆన్ లోనే ఉంచాలని సూచించారు. పౌరుల కదలికలను పర్యవేక్షణ సెల్ నుంచి కేంద్ర నిజ సమయ పర్యవేక్షణ చేయవచ్చు. అంతే కాకుండా వాటిని ఎరుపు, పసుపు లేదా ఆకుపచ్చ రంగుల్లో గుర్తించవచ్చు. ఎరుపు రంగు వ్యక్తి ఎక్కువ బయట ఉన్నట్లు, పసుపు రంగు వచ్చిన వ్యక్తికి పరిమిత కదలికలు ఉన్నాయని సూచిస్తుంది. ఆకుపచ్చ వ్యక్తి ఇంటి పరిమితుల్లోనే ఉన్నాడని సూచిస్తుంది.
గృహ నిర్భంధ పౌరుల పర్యవేక్షణ డాష్ బోర్డ్ ఉదాహరణ క్రింద ఇవ్వబడింది
గృహ-నిర్బంధ పౌరుల కదలికల యొక్క నిజ-సమయ ట్రాకింగ్ క్రింద చూపబడింది:
రైల్వే మంత్రిత్వ శాఖ
రాష్ట్రాలు కోరినవిధంగా శ్రామిక్ ప్రత్యే్క రైళ్ళను సమకూరుస్తున్న భారతీయ రైల్వే
రాష్ట్రాలకు సిఆర్బి లేఖరాసిన అనంతరం, 63 ప్రత్యేక శ్రామిక్ రైళ్ళను కోరిన వివిధ రాష్ట్రాలు
వీటిలో 32 రైళ్ళ అభ్యర్థనతో ముందున్న కేరళ
రాష్ట్రాల అవసరం మేరకు కోరిన 24 గంటలలోగా వీలైనన్ని రైళ్ళు సమకూర్చేందుకు సిద్ధమని రైల్వేబోర్డు ఛైర్మన్ ప్రకటన
రాష్ట్రాలు కోరిన విధంగా, వలస కార్మికులను సౌకర్యవంతంగా, సురక్షితంగా శ్రామిక్ రైళ్ళద్వారా తరలించడాన్ని కొనసాగించేందుకు భారతీయ రైల్వే కట్టుబడి ఉంది. రైల్వే బోర్డు ఛైర్మన్ రాష్ట్రాలకు లేఖ రాసిన అనంతరం వివిధ రాష్ట్రాలు ఇప్పటి వరకు మొత్తం మరో 63 శ్రామిక్ ప్రత్యేక రైళ్ళను కోరాయి. ఏడు రాష్ట్రాలు ఈ ప్రత్యేక శ్రామిక్ రైళ్ళను కోరాయి. అవి, కేరళ, ఆంధ్రప్రదేశ్, కర్ణాటక, తమిళనాడు, పశ్చిమబెంగాల్, గుజరాత్, జమ్ము కాశ్మీర్ . మొత్తం 63 శ్రామిక్ ప్రత్యేక రైళ్ళలో మూడు రై
(ళ్ళను ఆంధ్రప్రదేశ్ కోరగా, గుజరాత్ 1, జమ్ము కాశ్మీర్ 9, కర్ణాటక 6, కేరళ 32, తమిళనాడు 10, పశ్చిమబెంగాల్ 2 శ్రామిక్ రైళ్ళను కోరాయి. ఉత్తరప్రదేశ్ తమకు అవసరమైన రైళ్ళగురించి ఇంకా వివరాలు ఇవ్వాల్సి ఉంది.
“రాష్ట్రాలు కోరిన 24 గంటలలోగా శ్రామిక్ ప్రత్యేక రైళ్ళను సమకూరుస్తా”మని తెలియజేస్తూ రైల్వేబోర్డు ఛైర్మన్ రాష్ట్రాలకు మే 29న, జూన్ 3న,జూన్ 9న ఈ అంశంపై లేఖలు రాసిన విషయం గమనార్హం.
రాష్ట్రాల నుంచి అభ్యర్థన వచ్చిన 24 గంటలలోగా శ్రామిక్ ప్రత్యేక రైళ్ళను సమకూరుస్తామని భారతీయ రైల్వే రాష్ట్ర ప్రభుత్వాలకు సమాచారం అందించింది. శ్రామిక్ ప్రత్యేక రైళ్ళకు సంబంధించి తమ అవసరాలను తెలియబరచడంతోపాటు , రాగల రోజులలో మిగిలిన వలసకూలీలను రైళ్ళలో తరలించేందుకుగల డిమాండ్ ను అంచనా వేసి నిర్ణయించుకోవాలని సూచించింది. భవిష్యత్తులో కూడా శ్రామిక్ రైళ్ళు ఎన్ని అవసరమైనా వాటిని సమకూర్చేందుకు సిద్ధంగా ఉన్నట్టు భారతీయ రైల్వే తెలిపింది. అంచనాలకంటే అదనపు డిమాండ్ ఉన్నప్పటికీ స్వల్ప వ్యవధిలో దానిని తీర్చేందుకు సిద్ధంగా ఉన్నట్టుకూడా రైల్వే తెలిపింది.
ఇప్పటివరకు భారతీయ రైల్వే సుమారు 60 లక్షల మందిని 4,277 కుపైగా శ్రామిక్ ప్రత్యేక రైళ్ళ ద్వారా వారి స్వరాష్ట్రాలకు తరలించడం చెప్పుకోదగిన విషయం. 2020 మే 1 నుంచి శ్రామిక్ ప్రత్యేక రైళ్లు నడుపుతున్నారు.
మైనారిటీ వ్యవహారాల మంత్రిత్వ శాఖ
75 సంవత్సరాల దేశ స్వాతంత్ర్య ఉత్సవాలు "అమృత్ మహోత్సవ్ " లో భాగంగా ఈరోజు న్యూఢిల్లీలో "మేరా వతన్, మేరా చమన్" "ముషాయిరా" నిర్వహించిన కేంద్ర మైనారిటీ వ్యవహారాల మంత్రిత్వ శాఖ.
"ముషాయిరా", "కవి సమ్మేళనం" అనేవి మన దేశ గొప్ప అద్భుతమైన సాంస్కృతిక వారసత్వం లో ఒక భాగంగా ఉన్నాయి: శ్రీ ముఖ్తార్ అబ్బాస్ నఖ్వీ
భారతదేశ "భిన్నత్వంలో ఏకత్వం", దేశ సంస్కృతి, నాగరికత, మర్యాదలకు తార్కాణంగా ఇవి ఉంటాయి : శ్రీ ముఖ్తార్ అబ్బాస్ నఖ్వీ
కేంద్ర మైనారిటీ వ్యవహారాల మంత్రిత్వ శాఖ ఈరోజు న్యూఢిల్లీలో "మేరా వాటన్, మేరా చమన్" "ముషాయిరా" ను నిర్వహించింది.దేశానికి స్వాతంత్ర్యం సిద్దించి 75 సంవత్సరాలు పూర్తయిన సందర్భంగా నిర్వహిస్తున్న "అమృత్ మహోత్సవ్" లో భాగంగా దేశంలోని ప్రఖ్యాత కవులు తమ కవితలు మరియు ద్విపదలతో ప్రేక్షకులను అలరించి మంత్రముగ్దులను చేశారు.
స్వాతంత్ర్య సమరయోధులు చేసిన త్యాగాలను స్మరిస్తూ "భారతదేశ స్వాతంత్ర్య 75 సంవత్సరాల వేడుకల" పై ఈ ప్రఖ్యాత కవులు తమ కవితలు మరియు ద్విపదలను వినిపించారు. ముషాయిరాలో తమ కవితల ద్వారా వారు విభజన వల్ల కలిగిన నష్టాలపై ప్రజలకు అవగాహన కలిగించారు.
కేంద్ర మైనారిటీ వ్యవహారాల మంత్రిత్వ శాఖ 2023 వరకు దేశవ్యాప్తంగా "మేరా వాటన్, మేరా చమన్" "ముషాయిరా" మరియు "కవి సమ్మేళనం" లను నిర్వహిస్తుంది.వీటిలో ప్రఖ్యాత, ఔత్సాహిక కవులు దేశ స్వాతంత్ర్య ఉద్యమానికి సంబంధించిన జ్ఞాపకాలను తమ కవితల ద్వారా సందేశాలు వినిపించే విధంగా ఈ కార్యక్రమాలను రూపొందించారు.
ప్రఖ్యాత కవులు శ్రీ వసీం బరెల్వి, మొహతర్మ షబీనా అదీబ్, శ్రీ మంజార్ భోపాలి, డాక్టర్ వి పి సింగ్, మొహతర్మ సభా, బలరాం పూరి, శ్రీ హసీబ్ సోజ్, డా. ఐజాజ్ పాపులర్ మీరూతి, సర్దార్ సురేంద్ర సింగ్ షాజర్, శ్రీ సికందర్ హయత్ గద్బాద్, శ్రీ ఖుర్షీద్ హైదర్, శ్రీ అకీల్ నోమాని , డాక్టర్ అబ్బాస్ రజా నయ్యర్ జలాల్పురిలు ప్రేక్షకులను అలరించారు.
కార్యక్రమాన్ని కేంద్ర మైనారిటీ వ్యవహారాల మంత్రి శ్రీ ముఖ్తార్ అబ్బాస్ నఖ్వీ ప్రారంభించారు. ఈ సందర్భంగా శ్రీ నఖ్వీ మాట్లాడుతూ "ముషాయిరా", "కవి సమ్మేళనం"లు దేశ సాంస్కృతిక వారసత్వం లో భాగంగా ఉన్నాయని అన్నారు.ఇవి భారతదేశ "భిన్నత్వంలో ఏకత్వం", దేశ సంస్కృతి, నాగరికత, మర్యాదలకు తార్కాణంగా ఉంటాయని పేర్కొన్నారు. "ముషాయిరా" వంటి కార్యక్రమాలు శాంతి , సామాజిక సామరస్య ప్రాధాన్యతను గుర్తు చేస్తాయని మంత్రి అన్నారు. నూతన స్వయం సమృద్ధ భారతదేశ నిర్మాణానికి జరుగుతున్న ప్రయత్నాలు, దీని సాధనకు చిత్తశుద్ధితో సాగుతున్న ప్రయత్నాలకు ఇటువంటి కార్యక్రమాలు ప్రతిబింబిస్తాయని పేర్కొన్నారు. భారతదేశ కళలు, సంస్కృతి పై ఇటువంటి కార్యక్రమాలు అవగాహన కల్పిస్తాయని శ్రీ నఖ్వీ అన్నారు.
రాజ్యసభ సభ్యులు శ్రీ సుధాంశు త్రివేది,సయ్యద్ జాఫర్ ఇస్లాం, ఢిల్లీ హైకోర్టు న్యాయమూర్తి శ్రీ సిద్ధార్థ మృదుల్, సిపిఐ నాయకులు శ్రీ అతుల్ కుమార్ అంజన్ తో సహా అన్ని వర్గాలకు చెందిన ప్రముఖులు పెద్ద సంఖ్యలో కార్యక్రమానికి హాజరయ్యారు. రాజకీయ, న్యాయ, సామాజిక, వినోదం, వ్యాపార, విద్యా ఇతర రంగాలకు చెందిన ప్రముఖులు ఈ కార్యక్రమానికి హాజరయ్యారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 135.25 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 87,245
మొత్తం కేసుల్లో క్రియాశీల కేసులు 1% కంటే తక్కువగా, 0.25% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రికవరీ రేటు 98.38% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 7,948 మంది కోలుకున్నారు. దీంతో, కోలుకున్నవారి మొత్తం సంఖ్య 3,41,54,879 కు పెరిగింది.
గత 24 గంటల్లో 7,974 కొత్త కేసులు నమోదయ్యాయి.
రోజువారీ పాజిటివిటీ రేటు  గత 73 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 32 రోజులుగా 1% కన్నా తక్కువగా ఉంది.
ఇప్పటివరకు 66.02 కోట్ల కొవిడ్ పరీక్షలు చేశారు.
వ్యవసాయ మంత్రిత్వ శాఖ
పశు పోషణ మరియు పాడి రంగాలలో సహకారం కోసం భారతదేశం మరియు డెన్మార్క్ ల మధ్య కుదిరిన ఎమ్ఒయు ను మంత్రివర్గం దృష్టికి తీసుకు రావడమైంది.
పశు పోషణ మరియు పాడి రంగాలలో సహకారం కోసం భారతదేశం మరియు డెన్మార్క్ ల మధ్య కుదిరిన అవగాహన పూర్వక ఒప్పందాన్ని  ను గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టికి తీసుకు రావడమైంది. ఈ ఎమ్ఒయు పై 2018 ఏప్రిల్ 16వ తేదీ నాడు సంతకాలయ్యాయి.
సంస్థాగత పటిష్టీకరణ మరియు పాడి అభివృద్ధి అంశాలలో ఇప్పటికే అమలులో ఉన్న విజ్ఞాన నిధి ని విస్తృతపరచే ఉద్దేశంతో పశు పోషణ, ఇంకా పాడి రంగంలో ద్వైపాక్షిక సహకారాన్ని అభివృద్ధిపరచాలన్నది ఈ ఎంఒయు ధ్యేయం.
సంయుక్త కార్యక్రమాలను రూపొందించడం, సహకారానికి మార్గాన్ని సుగమం చేయడం, ఈ అంశాలపై సంప్రదింపులు జరపడంతో పాటు, తదనంతర మదింపునకు ఇరు పక్షాల ప్రతినిధులతో కూడిన ఒక సంయుక్త కార్యాచరణ బృందాన్ని  ఏర్పాటు చేయవలసి ఉంటుంది.
డెన్మార్క్ తో భాగస్వామ్యం పశువుల పెంపకం, పశువుల ఆరోగ్యం మరియు పాడి కార్యకలాపాలు, పశుగ్రాసం నిర్వహణ తదితర రంగాలలో ప్రావీణ్యం మరియు జ్ఞానం.. ఈ రెండింటి ఆదాన ప్రదానానికి మార్గాన్ని సుగమం చేయగలదని ఆశిస్తున్నారు. తత్ఫలితంగా భారతదేశం లో పశుగణం యొక్క ఉత్పత్తి మరియు ఉత్పాదకత పెంపొందడంతో పాటు పరస్పర ప్రయోజనాలు ముడివడివుండే పశుగణం తాలూకు వ్యాపారం కూడా పెంపొందాలనేది దీని వెనుక ఉన్న ఉద్దేశం.
(
రహదారి రవాణా, హైవేల మంత్రిత్వ శాఖ
'భారత్మాల పరియోజన' కింద 2921 కి.మీ. పొడవైన రహదారుల నిర్మాణం; 12,413 కి.మీ. నిర్మాణం కోసం 322 ప్రాజెక్టులు మంజూరు
ఈ ఏడాది ఆగస్టు వరకు 'భారత్మాల పరియోజన' కింద, 12,413 కి.మీ. పొడవైన రహదారుల నిర్మాణం కోసం 322 ప్రాజెక్టులు మంజూరయ్యాయి. ఇందులో, ఆగస్టు వరకు 2921 కి.మీ. రహదారుల నిర్మాణం పూర్తయింది.
జాతీయ రహదారి సంస్థలతో క్షుణ్నంగా సమీక్షించిన కేంద్ర రహదారి రవాణా&హైవేల మంత్రిత్వ శాఖ, భారత్మాల పరియోజన తొలిదశ కింద, 34,800 కి.మీ. పొడవైన రహదారుల అభివృద్ధికి అనుమతినిచ్చింది. ఇందుకు రూ.5.35 లక్షల కోట్ల వ్యయమవుతుందని అంచనా వేసింది. అసంపూర్ణంగా ఉన్న 10 వేల కి.మీ. ఎన్హెచ్డీపీ విస్తరణలు కూడా ఇందులో భాగం.
ఆర్థిక కారిడార్ల అభివృద్ధి, ఇంటర్ కారిడార్లు&ఫీడర్లు రూట్లు, జాతీయ కారిడార్ సామర్థ్యం పెంపుదల, సరిహద్దులు&అంతర్జాతీయ అనుసంధాన రహదారులు, తీర&నౌకాశ్రయాల అనుసంధాన మార్గాలు, గ్రీన్ఫీల్డ్ ఎక్స్ప్రెస్ రహదారుల వంటి వాటి నిర్మాణం ద్వారా కీలక మౌలిక సదుపాయల అంతరాలను సరిచేసి; దేశవ్యాప్తంగా సరుకులు, ప్రజా రవాణా సామర్థ్యాన్ని ఉత్తమంగా వినియోగించునేలా దృష్టి పెట్టేందుకు హైవేల రంగం కోసం తెచ్చిన కార్యక్రమమే 'భారత్మాల'.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2021-22లో గోధుమలు, వరి సేకరణ కోసం 163 లక్షలమంది రైతులకు రూ. 2.37 లక్షల కోట్ల కనీస మద్దతుధరల విలువ నేరుగా చెల్లింపు
రబీ 2021-22లో గోధుమల సేకరణ, 2021-22 ఖరీఫ్లో వరి సేకరణ అంచనా ప్రకారం 163 లక్షలమంది రైతుల నుంచి 1208 లక్షల మెట్రిక్ టన్నుల గోధుమలు వరిని కలిపి సేకరించనుందని, వీటికి సంబంధించిన కనీస మద్దతుధర విలువ రూ. 2.37 లక్షల కోట్లను నేరుగా రైతుల ఖాతాలలోకి చెల్లించనున్నట్టు కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్ కేంద్ర బడ్జెట్ 2022-23ను ప్రవేశపెడుతూ వెల్లడించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 207.47 కోట్ల డోసులు  అందించారు
గత 24 గంటల్లో 17,72,441 డోసులు అందించారు
దేశవ్యాప్త క్రియాశీల కేసుల సంఖ్య 1,23,535
మొత్తం కేసుల్లో క్రియాశీల కేసులు 0.28%
ప్రస్తుత రికవరీ రేటు 98.53%
గత 24 గంటల్లో 18,053 మంది కోలుకున్నారు. దీంతో, కోలుకున్నవారి మొత్తం సంఖ్య 4,35,73,094 కు పెరిగింది.
గత 24 గంటల్లో 16,561 కొత్త కేసులు నమోదయ్యాయి.
రోజువారీ పాజిటివిటీ రేటు 5.44%
వారపు పాజిటివిటీ రేటు 4.88%
గత 24 గంటల్లో చేసిన 3,04,189 కొవిడ్ పరీక్షలతో కలిపి ఇప్పటివరకు 87.95 కోట్ల పరీక్షలు చేశారు.